Blížime sa k úvodnému otvoreniu brán jedinečného rockového festivalu na Slovensku. O necelý mesiac sa na Sninských rybníkoch rozozvučia každoročné hudobné tóny podujatia Rock pod Kameňom 2019! Napriek avizovanému programu prinášame do piatkového harmonogramu svetovú metalovú čerešničku.
K headlinerom pribudne mysteriózny šaman, protestný spevák, revolučný hrdina, pravý metalhead, zúrivý konzument ťažkej hudby všetkých žánrov, manžel, otec, líder, skladateľ... MAX CAVALERA s kapelou SOULFLY.
"Kompletne celý produkčný tím okolo festivalu Rock pod Kameňom sa teší, že už po uzavretí programu môžeme ohlásiť a spraviť našim fanúšikom radosť doplnením takejto metalovej čerešničky. Už sme to nečakali, ale na poslednú chvíľu si pre nás kapela Soulfly vo svojom nabitom programe spravila miesto." s radosťou prezrádza PR manažér festivalu Pavol Dráb.
V hudobnom priemysle slávi Max Cavalera jedinečné úspechy. Maxova novšia práca so SOULFLY a ďalšie projekty ako CAVALERA CONSPIRACY, KILLER BE KILLED, okrem Igorovho projektu MIXHELL, dokazuje trvalú silu dedičstva Cavalera. Je jedným z najplodnejších umelcov, akého pozná oblasť metalovej hudby.
Generácie fanúšikov nasleduje Maxove zastreté tóny a neustály rytmický odraz SOULFLY vyzbrojený štvorstrunovými gitarami, nezameniteľným vrčaním a okamžite rozoznateľným riffom, si zachoval svoju drsnú hranu a zároveň posunul hranice toho, čo je možné v metale. Exkluzívne v Snine pod holým nebom si fanúšikovia vychutnajú Soulfly v rámci ich letného putovania po Európe, po ktorom odchádzajú znova na tour po Severnej Amerike.